# Bèlvéser (Rasés)

Bèlvéser (Belvèze-du-Razès en francés) es una comuna lengadociana de Rasés situada dins lo departament d'Aude e la region d'Occitània, ancianament de Lengadòc-Rosselhon.

## Geografia

Fins a 2015, Alanha, a 3 km, èra nominativament caplòc del canton, mès la realitat de la foncion èra a Bèlvéser. A la fin del sègle XIX, Bèlvéser rejonhèt la populacion d'Alanha (ambe un territòri plan mendre), puèi entre la Primièra Guèrra Mondiala e las annadas 50, la populacion d'Alanha s'esfondrèt, signe d'una pèrda de las activitats economicas (comercialas mai que mai), probablament a l'avantatge de Bèlvéser, puèi la populacion baissèt pus lentament a Alanha dins la segonda mitat del sègle, mentre que la de Bèlvéser contunhava de créisser, ambe una acceleracion dins las annadas 80. Los comèrcis de Bèlvéser son ara incomparablament pus nombroses$^,$ e variats; los servicis son tanben mai desvolopats (una piscina per exemple) e l'administracion los acompanhèt : la gendarmariá es a Bèlvéser (dempuèi quora ?), non pas al caplòc oficial. Lo nombre dels establiments comparat a la populacion de las comunas dona l'avantatge a Alanha çaquelà, signe d'una foncion dormitòria importanta a Bèlvéser (lotejaments, mai que mai al nòrd-nòrd-èst del vilatge, ambe probablament una politica volontarista). Significativament, l'anciana comunautat de comunas de la Costièra de Rasés (10 comunas) que durèt de 2003 a la fin de 2013 aviá la residéncia a Bèlvéser. Dins lo paisatge, la plaça de l'abitat massat, sovent ancian, es importanta a Alanha, mentre que l'abitat dessarrat, generalament recent, es gaireben exclusiu a Bèlvéser (lo centre ancian es pichonèl); tot aquò es coërent ambe un desvolopament plan mai important de Bèlvéser dempuèi lo sègle XIX. Las intervencions politicas semblan pas d'aver jogat un ròtle important : i a pas agut de conselhièr general de Bèlvéser, nimai d'Alanha. Lo camin de fer favorizèt un moment Bèlvéser (anciana linha Bram-Bèlvéser, tròç d'un ensemble ferroviari qu'anava respectivament cap a Pàmias, a Limós e a L'Avelhanet, dubèrta en 1898); mès Bèlvéser comencèt de créisser abans lo tren, o cal constatar, e contunhèt un còp la linha barrada.

### Perimètre del territòri

Comunas confrontantas de Bèlvéser :
| | Gramasia | Calhau |
| Maseròlas | | Campbiure |
| Bèlagarda de Rasés | Alanha | Rotièr |

## Toponimia

Las fòrmas ancianas son : Ecclesia quae vocatur Sancta Maria en 950, Villa de Bellvezer en 1215, Apud Bellumvidere en 1255, De Bellovisu, de Bellovidere, de Pulchro visu en 1262, Villa de Belvezer en 1228-1494, Belbèze en Razès en 1371-1589, Belvèze en 1781. La prononciacion occitana es Belbéze, dins la grafia de l'abat Antòni Savartés, donc [bɛl'beze].
Bèlvéser es l'eretièr del latin Bellum videre [mes la formacion es medievala], ambe'l sens de « bèlas vistas ». Son de lòcs que permeton de véser luènh$^,$.

## Administracion

Lista dels cònsols successius :
| Periòde | Periòde | Identitat | Etiqueta |
| 2020 | (2026) | André Amat | |
| març de 2008 | 2020 | Didier Lozano | sense |
| març de 2001 | 2008 | Paul Briet | divèrs dreta |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton d'Alanha; es ara del canton de La Piège-au-Razès (en francés), que se disiá de Bram abans lo 1èr de genièr 2016.

## Demografia

modificar « persona »  v · d · m 
Evolucion demografica Populacion comunala actuala (2013): 877, totala: 887 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 335 | 371 | 360 | 395 | 378 | 356 | 403 | 424 | 460 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 466 | 460 | 433 | 444 | 475 | 509 | 630 | 530 | 576 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 592 | 617 | 625 | 529 | 559 | 611 | 669 | 556 | 595 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 556 | 610 | 666 | 738 | 836 | 765 | 766 | 797 | 827 840 |
| 2009 | 2010 |
| 858 872 | 872 885 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 862 abitants e la densitat èra de 190,71 ab/km².

## Véser tanben

* Comunas d'Aude

## Ligams extèrnes

* Bèlvéser sul site de l'Insee

## Nòtas

* ↑ https://www.insee.fr/fr/statistiques/2011101?geo=COM-11034#chiffre-cle-11, cercar a Caractéristiques des Établissements > CEN T1
* ↑ https://www.insee.fr/fr/statistiques/2011101?geo=COM-11004#chiffre-cle-11, cercar a Caractéristiques des Établissements > CEN T1
* ↑ Abbé Sabarthès, Dictionnaire topographique du département de l'Aude, 1912, p. 29, legir en linha https://gallica.bnf.fr/ark:/12148/bpt6k110095d/f121.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 65, a 3. Beauvais
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 193
* Portal de Lengadòc